เลขาฯกกต. ยัน มติ กกต.บัตรเลือกตั้งมีครบ หมายเลข ชื่อ โลโก้พรรค
เลขาฯกกต. ยัน มติ กกต.บัตรเลือกตั้งมี หมายเลข ชื่อ และโลโก้พรรค เพื่ออำนวยความสะดวก ปชช. ส่วนป้ายหาเสียง ค่าใช้จ่าย การหาเสียงทางสื่อโซเชียลมีเดีย จะมีการประชุมหารือกับพรรคการเมืองพรุ่งนี้ ,วันที่ 18 ธ.ค. พ.ต.อ.จรุงวิทย์ ภุมมา เลขาธิการ กกต. แถลงว่าในการประชุม กกต. เมื่อวันที่ 17 ธ.ค. ที่ประชุม กกต. มีมติเลือกบัตรเลือกตั้งที่มีหมายเลขผู้สมัคร ชื่อ และโลโก้พรรค โดยที่ประชุมมีเหตุผลว่า ต้องการอำนวยความสะดวกให้กับผู้มีสิทธิเลือกตั้งเป็นหลัก และสำนักงานฯ สามารถบริหารจัดการเรื่อง การพิมพ์แยกเป็นรายเขตทั้ง 350 เขตได้หรือไม่ ซึ่งทางสำนักงานได้มีการสอบถามผู้ที่เกี่ยวข้องแล้ว ได้รับการยืนยันว่า สามารถดำเนินการได้ทั้ง เรื่องการพิมพ์ การขนส่ง โดยเฉพาะการเลือกตั้งนอกราชอาณาจักร ว่า สามารถทำได้ ขณะที่โรงพิมพ์ที่จะจัดพิมพ์ พบว่ามีศักยภาพหลายแห่งแต่จะไม่เลือกทั้งหมด จะจำกัดจำนวนเพื่อป้องกันในเรื่องของการปลอมแปลง โดยการจัดพิมพ์ จะต้องรอการปิดรับสมัครก่อน และดูว่าแต่ละเขตมีผู้สมัครกี่คนกี่พรรค โดยขนาดบัตรจะเท่ากันทุกเขต คือ ขนาด A4 และคาดว่าเขตที่จะมีผู้สมัครมากที่สุดน่าจะไม่เกิน 30 พรรคการเมือง หรือหากเกินกว่านั้น ขนาดของช่องและตัวอักษรก็อาจจะเล็กกว่านั้น,เลขาธิการ กกต. ยังกล่าวถึงป้ายหาเสียงว่า จะมีการประชุมหารือกับพรรคการเมืองในวันพรุ่งนี้ (19 ธ.ค.) ทั้งในเรื่องค่าใช้จ่ายในการหาเสียง การติดป้ายหาเสียง และการหาเสียงทางสื่อโซเชียลมีเดีย ซึ่งในเรื่องป้ายยังไม่ได้มีการกำหนดว่า จะให้ติดรูปใครได้บ้าง แต่ในส่วนของข้อความให้มีได้เท่าที่จำเป็น
เลขาฯกกต. ยัน มติ กกต.บัตรเลือกตั้งมี หมายเลข ชื่อ และโลโก้พรรค เพื่ออำนวยความสะดวก ปชช. ส่วนป้ายหาเสียง ค่าใช้จ่าย การหาเสียงทางสื่อโซเชียลมีเดีย จะมีการประชุมหารือกับพรรคการเมือง 
เลือกตั้ง62,กกต.,บัตรเลือกตั้งมีครบ,จรุงวิทย์ ภุมมา,หาเสียง,เลือกตั้ง